钦定古今图书集成/理学汇编/字学典/第060卷 > 峄山刻石
## 钦定古今图书集成/理学汇编/字学典/第060卷 > 峄山刻石

按《闻见记》：“峄山，始皇刻石，其文李斯小篆，后魏太武
登山，使人排倒之。然而历代摹拓以为楷则。邑人疲
于奔命，聚薪其下，因野火焚之，由是残缺，不堪摹写。
然犹上官求请行李登涉，人吏转益劳弊。有县宰取
旧文勒于石碑之上，凡成数片，置之县廨，须则拓取。”
今间有《峄山碑》，皆新刻之碑也。

按：《石墨镌华》秦峄山刻石二种，李斯篆，一在西安府
学，一在邹县。